system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Comuna Ghidigeni, Galați.
assistant
Ghidigeni este o comună în județul Galați, Moldova, România, formată din satele Gara Ghidigeni, Gârbovăț, Gefu, Ghidigeni (reședința), Gura Gârbovățului, Slobozia Corni, Tălpigi și Tăplău.

Așezare 
Comuna se află în marginea nordică a județului, la limita cu județul Vaslui, pe malurile râului Bârlad. Este străbătută de șoseaua județeană DJ240, care o leagă spre nord-vest de  (unde se termină în DN24) și spre sud de  și  (unde se termină în același DN24). La Tăplău, din acest drum se ramifică șoseaua județeană DJ240A, care duce spre est la .

Istorie 
La sfârșitul secolului al XIX-lea, comuna făcea parte din plasa Corod a județului Tutova, și era formată din satele Tălpău, Gârbovățu, Gura Gârbovățului și Gefu, având în total 850 de locuitori ce trăiau în 270 de case. În comună existau o școală primară de băieți și o biserică. Anuarul Socec din 1925 o consemnează în aceeași plasă și cu aceeași alcătuire, având o populație de 1754 de locuitori.

În 1950, comuna a fost transferată raionului Bârlad din regiunea Bârlad și apoi, în 1956, raionului Tecuci din regiunea Galați. În 1968, a trecut la județul Galați, fiindu-i între timp alipite și satele Slobozia-Corni și Tălpigi, anterior în comuna Negrilești.

Monumente istorice 
Trei obiective din comuna Ghidigeni sunt incluse în lista monumentelor istorice din județul Galați ca monumente de interes local. Unul este situl arheologic reprezentat de o așezare din Epoca Bronzului Târziu (secolele al XIII-lea–al XII-lea î.e.n., Cultura Noua). Alte două sunt monumentele istorice de arhitectură reprezentate de ansamblul conacului Chrissoveloni (sfârșitul secolului al XIX-lea) de lângă primăria din Ghidigeni — ansamblu alcătuit din conacul propriu-zis și unele construcții anexe — și cavoul familiei Chrissoveloni (sfârșitul secolului al XIX-lea) aflat pe malul drept al râului Bârlad.

Demografie 

Conform recensământului efectuat în 2021, populația comunei Ghidigeni se ridică la 6.212 locuitori, în creștere față de recensământul anterior din 2011, când fuseseră înregistrați 5.821 de locuitori. Majoritatea locuitorilor sunt români (79,52%), cu o minoritate de romi (9,58%). Din punct de vedere confesional, majoritatea locuitorilor sunt ortodocși (87,94%), iar pentru 11,04% nu se cunoaște apartenența confesională.

Politică și administrație 
Comuna Ghidigeni este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Note 

Ghidigeni